Middelsstore, avlange, helmørke trebukker med litt matt, metallisk glans. Antennene er mørke, litt over halvparten så lange som kroppen. Pronotum er tønneformet, noe lengre enn bredt. Dekkvingene er tydelig innsnevrede i midten, og dekker ikke de bakerste bakkroppsleddene. Beina er middels lange, lårene noe fortykkede. Hos hannen har den ytre delen av leggen på bakbeinet lange, utstående hår.